open-index/open-wikipedia-markdown huggingface dataset:
บีตติงมายฮาร์ต

"**บีตติงมายฮาร์ต**" () คือซิงเกิลแรกของจอน แม็กลาฟลิน นักร้องหนุ่มชาวอเมริกันจากอัลบั้ม *[[โอเคนาว]]* ออกเผยแพร่ครั้งแรกเมื่อวันที่ 17 มิถุนายน พ.ศ. 2551 ผ่านการดาวน์โหลดโปรแกรมดิจิทัลของไอทูนส์ เพลงนี้นับเป็นเพลงที่ประสบความสำเร็จสูงสุดของจอนในชาร์ต *[[บิลบอร์ด]]* โดยชัค เทย์เลอร์ จากนิตยสาร *บิลบอร์ด* กล่าวชื่นชมในผลงานเพลงนี้ 

มิวสิกวิดีโอของเพลงนี้ถ่ายทำ ณ มาลิบู รัฐแคลิฟอร์เนีย ประเทศสหรัฐอเมริกา เมื่อวันที่ 15 พฤษภาคม พ.ศ. 2551]] (ฉากชายหาด) และวันที่ 16 พฤษภาคม พ.ศ. 2551 (ฉากแวร์เฮาส์) มิวสิกวิดีโอนี้เป็นผลงานการอำนวยการผลิตโดยไรอัน ทราวิส ปฐมทัศน์เมื่อวันที่ 30 มิถุนายน [พ.ศ. 2552 ผ่านเว็บไซต์[แอมะซอน.คอม

เพลงนี้ขึ้นชาร์ต *บิลบอร์ด* อันดับสูงสุดที่ 38 และในประเภทชาร์ตเพลงผู้ใหญ่ยอดนิยม 40 เพลงในอันดับที่ 19

## ชาร์ต

## อ้างอิง

หมวดหมู่:ซิงเกิลในปี พ.ศ. 2551
หมวดหมู่:เพลงของจอน แม็กลาฟลิน
หมวดหมู่:เพลงในปี พ.ศ. 2551
หมวดหมู่:เพลงแนวป็อป
ดอกจิกสี่แฉก

[thumb|200px|ดอกจิกสี่แฉกเหนือประตูทางตะวันตกของ[แอบบีครอยแลนด์เป็นภาพนูนจากฉากชีวิตของนักบุญกูธแล็ค (Saint Guthlac)]]
[thumb|right|200px|''สังเวยไอแซ็ค'' by [ฟีลิปโป บรูเนลเลสกี]]
**ดอกจิกสี่แฉก** () ทางภาษาศาสตร์แปลว่า “สี่ใบ” ที่ใช้ในบริบทต่างๆ ของสิ่งที่มีสี่แฉกหรือสี่กลีบ

## ในมุทราศาสตร์
ในมุทราศาสตร์ “ดอกจิกสี่แฉก” เป็นสัญลักษณ์ของดอกไม้ที่มีสี่กลีบ หรือใบไม้ที่มีสี่แฉก เช่นใบจิกสี่แฉก บางครั้งก็จะเป็นภาพที่มีก้านที่นิยาม ว่า “slipped” แต่ไม่ถือว่าเป็นดอกไม้แต่เรียกว่า “Foil”

## ในสถาปัตยกรรมหรือสัญลักษณ์
ในด้านสถาปัตยกรรมหรือสัญลักษณ์ของคริสต์ศาสนา “ดอกจิกสี่แฉก” เป็นทรงที่เกิดจากการวางวงกลมสี่วงคาบกันบางส่วนอย่างสมมาตร ภาพสองภาพแรกข้างล่างเป็นทรงดอกจิกสี่แฉกที่นิยมใช้กัน


ไฟล์:Quatrefoil-Architectural.svg|แฉกตื้น
ไฟล์:Quatrefoil-Architectural-alternate.svg|แฉกลึก
ไฟล์:Quatrefoil-Architectural-Square.svg|ผสมสี่เหลี่ยม


ดอกจิกสี่แฉกกลายมานิยมใช้กันมากระหว่างสมัยฟื้นฟูกอธิคและในยุคฟื้นฟูศิลปวิทยา และพบโดยทั่วไปในคริสต์สถานจนกระทั่งทุกวันนี้ บริเวณที่พบบ่อยคือการตกแต่งลวดลายบนหน้าต่างโดยเฉพาะในสถาปัตยกรรมกอธิค ที่จะปรากฏบนยอดของโค้งแหลมแบบกอธิค หรือบางครั้งก็บนหน้าต่างประดับกระจกสี

ในทางศิลปะดอกจิกสี่ใช้ในการตกแต่ง ที่ใช้ดอกจิกสี่ของสถาปัตยกรรมผสมกับทรงสี่เหลี่ยมเช่นในภาพข้างบน งานที่ใช้ดอกจิกสี่ที่มีชื่อเสียงที่สุดคืองานแผ่นสัมริดบนประตูด้านใต้ของหอศีลจุ่มซานจิโอวานนิในฟลอเรนซ์ที่สร้างโดยอันเดรีย ปิซาโน และแผ่นสัมริดบนประตูด้านเหนือของหอศีลจุ่มโดยลอเร็นโซ กิเบอร์ติ และโดยแผ่นที่สร้างสำหรับการแข่งขันในการสร้างประตูเดียวกันโดยฟีลิปโป บรูเนลเลสกี

## อ้างอิง

*The Artist Blacksmith, Volume 5, Number 4. www.Artist-Blacksmith.org.
*The Artist Blacksmith, Volume 6, Number 1, 2 & 3.
*The Hammers Blow, Volume 6, Number 4.

## ดูเพิ่ม
* เครื่องหมายในมุทราศาสตร์ 
* สัญลักษณ์ 

## แหล่งข้อมูลอื่น

## ระเบียงภาพ


ไฟล์:Amiens cathedral 016.JPG|ระเบียงภาพบนผนังหน้ามหาวิหารอาเมียงที่ใช้ดอกจิกสี่แฉกเป็นกรอบ
ไฟล์:Soissons cathedral 135.JPG|หนึ่งในชุดทางสู่กางเขนภายในมหาวิหารซอยซองส์
ไฟล์:SDamiano-Clara.jpg|จิตรกรรมฝาผนังของนักบุญแคลร์ในกรอบดอกจิกสี่แฉก
ไฟล์:CHE Hottingen COA.svg|ดอกจิกสี่แฉกบนตราอาร์มของ ฮอททิงเก็น
ไฟล์:Armoiries Phélyppeaux de Maurepas.svg|ลายดอกจิกสี่แฉกบนตราอาร์มของมอเรพาส์ 



หมวดหมู่:เครื่องหมายในมุทราศาสตร์
หมวดหมู่:สัญลักษณ์ในศาสนาคริสต์
หมวดหมู่:สถาปัตยกรรมคริสต์ศาสนสถาน
ผู้สำเร็จราชการแทนพระองค์ (ประเทศไทย)

**ผู้สำเร็จราชการแทนพระองค์** เป็นผู้บริหารราชการแผ่นดินในพระปรมาภิไธยหรือพระนามาภิไธยพระมหากษัตริย์ไทย เนื่องจากพระมหากษัตริย์ดำรงอยู่ในสถานะพิเศษ หรือทรงพระประชวรก็ดี ทรงไม่อาจบริหารพระราชกิจได้ก็ดี หรือไม่ทรงอยู่ในประเทศไทยก็ดี

## ข้อกำหนดตามรัฐธรรมนูญ
[thumb|[สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงกระทำสัตย์ปฏิญาณต่อสภาผู้แทนราษฎร ณ พระที่นั่งอนันตสมาคม ในวันที่ 21 เมษายน พ.ศ. 2499 เพื่อรับตำแหน่งผู้สำเร็จราชการแทนพระองค์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร]]
รัฐธรรมนูญแห่งราชอาณาจักรไทย พุทธศักราช 2560 กำหนดให้มีผู้สำเร็จราชการแทนพระองค์ภายใต้วิธีการและเงื่อนไขดังต่อไปนี้

**มาตรา 16**

ในเมื่อพระมหากษัตริย์จะไม่ประทับอยู่ในราชอาณาจักร หรือจะทรงบริหารพระราชภาระไม่ได้ด้วยเหตุใดก็ตาม จะทรงแต่งตั้งบุคคลคนหนึ่งหรือหลายคนเป็นคณะขึ้น ให้เป็นผู้สำเร็จราชการแทนพระองค์หรือไม่ก็ได้ และในกรณีที่ทรงแต่งตั้งผู้สำเร็จราชการแทนพระองค์ให้ประธานรัฐสภาเป็นผู้ลงนามรับสนองพระบรมราชโองการ

**มาตรา 17**

ในกรณีที่พระมหากษัตริย์มิได้ทรงแต่งตั้งผู้สำเร็จราชการแทนพระองค์ ตามมาตรา 16 หรือในกรณีที่พระมหากษัตริย์ไม่สามารถทรงแต่งตั้งผู้สำเร็จราชการแทนพระองค์เพราะยังไม่ทรงบรรลุนิติภาวะหรือเพราะเหตุอื่น แต่ต่อมาคณะองคมนตรีพิจารณาเห็นว่ามีความจำเป็นสมควรแต่งตั้งผู้สำเร็จราชการแทนพระองค์และไม่อาจกราบบังคมทูลให้ทรงแต่งตั้งได้ทันการ ให้คณะองคมนตรีเสนอชื่อบุคคลคนหนึ่งหรือหลายคนเป็นคณะ ตามลำดับที่โปรดเกล้าโปรดกระหม่อมกำหนดไว้ก่อนแล้วให้เป็นผู้สำเร็จราชการแทนพระองค์ แล้วแจ้งประธานรัฐสภาเพื่อประกาศในพระปรมาภิไธยพระมหากษัตริย์ แต่งตั้งผู้นั้นขึ้นเป็นผู้สำเร็จราชการแทนพระองค์ 

**มาตรา 18**

ในระหว่างที่ไม่มีผู้สำเร็จราชการแทนพระองค์ตามมาตรา 16 หรือ มาตรา 17 ให้ประธานองคมนตรีเป็นผู้สำเร็จราชการแทนพระองค์เป็นการชั่วคราวไปพลางก่อน

ในกรณีที่ผู้สำเร็จราชการแทนพระองค์ซึ่งได้รับการแต่งตั้งตามมาตรา 16 หรือ มาตรา 17 ไม่สามารถปฏิบัติหน้าที่ได้ ให้ประธานองคมนตรีทำหน้าที่ผู้สำเร็จราชการแทนพระองค์เป็นการชั่วคราวไปพลางก่อน

ในระหว่างที่ประธานองคมนตรีเป็นผู้สำเร็จราชการแทนพระองค์ตามวรรคหนึ่งหรือในระหว่างที่ประธานองคมนตรีทำหน้าที่ผู้สำเร็จราชการแทนพระองค์ตามวรรคสอง ประธานองคมนตรีจะปฏิบัติหน้าที่ในฐานะเป็นประธานองคมนตรีมิได้ ในกรณีเช่นว่านี้ ให้คณะองคมนตรีเลือกองคมนตรีคนหนึ่งขึ้นทำหน้าที่ประธานองคมนตรีเป็นการชั่วคราวไปพลางก่อน

## ธงประจำตำแหน่ง
80px|border|left
ธงประจำตำแหน่งผู้สำเร็จราชการแทนพระองค์กำหนดให้มีขึ้นครั้งแรกในพระราชบัญญัติธง พ.ศ. 2479 สำหรับใช้เป็นเกียรติยศของผู้ดำรงตำแหน่งผู้สำเร็จราชการแทนพระองค์ ธงนี้มีลักษณะเป็นรูปสี่เหลี่ยมจัตุรัส พื้นธงสีขาว ตรงกลางของผืนธงมีอาร์มสีเหลือง กว้าง 1 ใน 3 ส่วนของความกว้างของผืนธง ภายในอาร์มสีเหลืองมีอาร์มสีธงชาติกว้าง 3 ใน 5 ส่วนของความกว้างของอาร์มสีเหลือง เหนืออาร์มมีครุฑพ่าห์สีแดงขนาดเท่าอาร์มสีเหลือง
## รายพระนามและรายนามผู้สำเร็จราชการแทนพระองค์ของไทย

### รัชกาลที่ 5

### รัชกาลที่ 6

### รัชกาลที่ 7

### รัชกาลที่ 8
เนื่องจากพระบาทสมเด็จพระปรเมนทรมหาอานันทมหิดล พระอัฐมรามาธิบดินทรยังทรงพระเยาว์ ไม่สามารถปฏิบัติพระราชภารกิจได้ สภาผู้แทนราษฎรจึงได้ตั้งคณะผู้สำเร็จราชการแทนพระองค์ขึ้น ประกอบด้วย 

### รัชกาลที่ 9

### รัชกาลที่ 10

## หมายเหตุ

## อ้างอิง

* รัฐธรรมนูญแห่งราชอาณาจักรไทย พุทธศักราช 2540
* พระราชบัญญัติธง พุทธศักราช 2522 {ดูมาตรา 43 (1)}
ราชวงศ์จาลุกยะ

**ราชวงศ์จาลุกยะ** (กันนาดา: ಚಾಲುಕ್ಯರು, ) คือราชวงศ์อินเดียผู้ปกครองดินแดนอันกว้างใหญ่ในอินเดียใต้และอินเดียกลางระหว่างคริสต์ศตวรรษที่ 6 จนถึงคริสต์ศตวรรษที่ 12

แม้ว่าความเห็นในเรื่องต้นกำเนิดของราชวงศ์จาลุกยะจะมีด้วยกันหลายทฤษฎีแต่โดยทั่วไปแล้วต่างก็เห็นพ้องกันว่าผู้ก่อตั้งจักรวรรดิที่บาดามีเป็นผู้ที่มาจากบริเวณรัฐกรณาฏกะ ในช่วงที่มีอำนาจจาลุกยะปกครองแบ่งการปกครองเป็นสามราชวงศ์ที่ต่างกันแต่มีความสัมพันธ์กัน ราชวงศ์แรกที่สุดมีชื่อว่า “บาดามีจาลุกยะ” (Badami Chalukyas) ปกครองจากเมืองหลวงวาตาปี (บาดามีปัจจุบัน) ตั้งแต่คริสต์ศตวรรษที่ 6 บาดามีจาลุกยะเริ่มแสดงตัวเป็นอิสระเมื่อราชอาณาจักรพานาวสี (:en:Banavasi) ของราชวงศ์กทัมพะ (:en:Kadamba Dynasty) เริ่มเสื่อมโทรมลง และมารุ่งโรจน์ในรัชสมัยของปุละเกศีที่ 2 (:en:Pulakesi II) หลังจากที่ปุละเกศีที่ 2 เสด็จสวรรคต จาลุกยะตะวันออก (:en:Eastern Chalukyas) ก็แยกตัวเป็นราชอาณาจักรอิสระในเด็คคาน (Deccan) จาลุกยะตะวันออกปกครองจากเมืองหลวง เวงคิ จนกระทั่งถึงจนถึงคริสต์ศตวรรษที่ 11 ทางตะวันตกของเด็คคานการเรืองอำนาจของราษฏฺรกูฏ (Rashtrakutas) ในกลางคริสต์ศตวรรษที่ 8 ก็ลบอำนาจของบาดามีจาลุกยะก่อนที่จะได้รับการฟื้นฟูโดยจาลุกยะตะวันตก (Western Chalukyas) ผู้เป็นผู้สืบเชื้อสายในปลายคริสต์ศตวรรษที่ 10 จาลุกยะตะวันตกปกครองจากกัลยานี (ปัจจบีนคือเมืองพสภะกัลยาณ) จนกระทั่งถึงปลายคริสต์ศตวรรษที่ 12

การปกครองของราชวงศ์จาลุกยะเป็นการปกครองในยุคที่สำคัญของประวัติศาสตร์ของอินเดียใต้และเป็นยุคทองของรัฐกรณาฏกะ แนวโน้มทางการเมืองทางตอนใต้ของอินเดียเปลี่ยนจากราชอาณาจักรขนาดเล็กมาเป็นการก่อตั้งจักรวรรดิที่มีขนาดใหญ่ที่เริ่มโดยบาดามีจาลุกยะ ซึ่งเป็นครั้งแรกที่อินเดียใต้เริ่มรวมดินแดนทั้งภูมิภาคตั้งแต่แม่น้ำกาเวรี (Kaveri) ไปจนถึง แม่น้ำนัมมทา (Narmada) ความรุ่งเรืองของจักรวรรดินำมาซึ่งระบบบริหารที่มีประสิทธิภาพ การค้าขายกับต่างประเทศ และการวิวัฒนาการของสถาปัตยกรรมที่เรียกว่า "สถาปัตยกรรมจาลุกยะ" วรรณคดีกันนาดาที่ได้รับการอุปถัมภ์จากราชสำนักมาตั้งแต่คริสต์ศตวรรษที่ 9 ก็ได้รับการต้อนรับโดยจาลุกยะตะวันตกตามแบบฉบับของเชนและวีรไศวะ (Veerashaiva) เมื่อมาถึงคริสต์ศตวรรษที่ 11 ก็เป็นการกำเนิดของวรรณคดีเตลูกู (Telugu literature) ภายใต้การอุปถัมภ์ของจาลุกยะตะวันออก

## ราชอาณาจักรยุคกลางของอินเดีย

## อ้างอิง

## ดูเพิ่ม
* ประวัติศาสตร์อินเดีย
* รัฐกรณาฏกะ

จ
หมวดหมู่:ราชวงศ์อินเดีย
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประเทศอินเดีย
หมวดหมู่:รัฐและดินแดนที่ก่อตั้งในคริสต์ศตวรรษที่ 6
หมวดหมู่:สิ้นสุดในคริสต์ศตวรรษที่ 8
ดาวน์ทาวน์ (เพลงเพทูลา คลาร์ก)

**"ดาวน์ทาวน์"** () เป็นเพลงป็อปที่แต่งโดยโทนี แฮตช์ สำหรับการเดินทางมาครั้งแรกยังนิวยอร์กซิตี เพลงนี้เดิมแฮตช์ตั้งใจจะแต่งให้กับวงเดอะดริฟเตอร์ส แต่เมื่อนักร้องสาวชาวอังกฤษ เพทูลา คลาร์ก ได้ยินเพลงนี้เมื่อยังไม่เสร็จ เธอก็ขอให้เขาช่วงเขียนเนื้อเพลงให้มีคุณภาพเหมาะกับเมโลดี้

"ดาวน์ทาวน์"  ออกขายปลายปี 1964 และกลายเป็นเพลงที่ขายดีที่สุดในเวอร์ชันของประเทศอังกฤษ ฝรั่งเศส อิตาลี เยอรมนี  ติดอันดับ 1 บนชาร์ตทั่วโลก (ขายได้ 3 ล้านชุดเฉพาะในสหรัฐอเมริกา)และได้แนะนำใหคลาร์กเป็นที่รู้จัก และเป็นศิลปินนักร้องและนักแสดงในยุโรปร่วม 20 ปี "ดาวน์ทาวน์" ติดอันดับ 1 บนบิลบอร์ดฮอต 100ติดอันดับ 2 บนยูเคซิงเกิลส์ชาร์ต  และยังได้รับรางวัลแกรมมี่ในสาขาเพลงร็อกแอนด์โรลยอดเยี่ยม และยังมีชื่ออยู่ในแกรมมีฮอลออฟเฟมในปี 2004

ศิลปินอื่นที่เคยนำเพลงนี้มาทำใหม่ เช่นดอลลี พาร์ตัน (ปี 1983) และเอมมา บันตัน (ปี 2006)

## อ้างอิง

หมวดหมู่:เพลงของเพทูลา คลาร์ก
หมวดหมู่:ซิงเกิลในปี พ.ศ. 2507
หมวดหมู่:ซิงเกิลในปี พ.ศ. 2527
หมวดหมู่:ซิงเกิลในปี พ.ศ. 2549
หมวดหมู่:ซิงเกิลอันดับ 1 ในบิลบอร์ดฮอต 100
จักรวรรดิซองไฮ

**จักรวรรดิซองไฮ** หรือ **จักรวรรดิซองเฮย์** () เป็นจักรวรรดิที่ตั้งอยู่ในบริเวณแอฟริกาตะวันตกเฉียงเหนือ ตั้งแต่ต้นคริสต์ศตวรรษที่ 15 จนถึงปลายคริสต์ศตวรรษที่ 16 จักรวรรดิซองไฮก็เป็นจักรวรรดิที่ใหญ่ที่สุดในบรรดาจักรวรรดิของแอฟริกาโดยมีเมืองหลวงอยู่ที่กาว ชื่อจักรวรรดิเป็นชื่อเดียวกับกลุ่มชาติพันธุ์ชาวซองไฮ ที่เดิมเป็นรัฐเล็กๆ มาตั้งแต่คริสต์ศตวรรษที่ 11 บริเวณที่มีอำนาจอยู่ตรงโค้งแม่น้ำไนเจอร์ที่ปัจจุบันคือประเทศไนเจอร์และบูร์กินาฟาโซ

## อ้างอิง

* 

* 

* 

## ดูเพิ่ม
* จักรวรรดิ
* ชาวซองไฮ

หมวดหมู่:รัฐสิ้นสภาพในทวีปแอฟริกา
หมวดหมู่:จักรวรรดิสิ้นสภาพ
ซ
หมวดหมู่:รัฐและดินแดนที่ก่อตั้งในคริสต์ศตวรรษที่ 14
หมวดหมู่:สิ้นสุดในคริสต์ศตวรรษที่ 16
โฮลด์ออน (เพลงวิลสันฟิลลิปส์)

**"โฮลด์ออน"** () เป็นซิงเกิลเปิดตัวของวงวิลสันฟิลลิปส์ ออกเมื่อปี 1990 เพลงนี้ได้รับรางวัลบิลบอร์ดมิวสิกอวอร์ดส ในสาขาฮอต 100 ซิงเกิลประจำปี 1990 และยังเคยได้รับการเสนอชื่อรางวัลแกรมมี่สาขาเพลงแห่งปีประจำปี 1991 แต่แพ้ให้เพลง "From a Distance" โดยจูลีย์ โกลด์ ขับร้องโดยเบตต์ มิดเลอร์

"โฮลด์ออน" ถือเป็นซิงเกิลอันดับ 1 เพลงแรกของวิลสันฟิลลิปส์ ติดอันดับ 1 บนบิลบอร์ดฮอต 100 เมื่อวันที่ 9 มิถุนายน ค.ศ. 1990 นาน 1 สัปดาห์ ส่วนในสหราชอาณาจักรเพลงนี้สูงสุดอันดับ 6 บนยูเคซิงเกิลส์ชาร์ต

## อันดับ

## อ้างอิง

หมวดหมู่:เพลงของวิลสันฟิลลิปส์
หมวดหมู่:ซิงเกิลอันดับ 1 ในบิลบอร์ดฮอต 100

หมวดหมู่:ซิงเกิลในปี พ.ศ. 2533
ช่องแคบ

**ช่องแคบ** () คือส่วนที่แคบซึ่งลึกและกว้างพอสำหรับการเดินเรือได้ที่เชื่อมติดต่อกับผืนน้ำที่ใหญ่กว่า 2 ผืน มักจะหมายถึงช่องทางน้ำที่อยู่ระหว่างดินแดนพื้นดิน 2 ผืน

## รายชื่อช่องแคบที่มีชื่อเสียง
; มหาสมุทรแอตแลนติก
* ช่องแคบอังกฤษ
** ช่องแคบโดเวอร์
* ช่องแคบยิบรอลตาร์
* เออเรซุนด์
* ช่องแคบมอลตา
* ช่องแคบบอสพอรัส
* ช่องแคบเดรก

; มหาสมุทรแปซิฟิก
* ช่องแคบเกาหลี
** ช่องแคบสึชิมะ
* ช่องแคบไต้หวัน
* ช่องแคบลูซอน
** ช่องแคบบาชิ
* ช่องแคบสิงคโปร์
* ช่องแคบเบริง
* ช่องแคบเดรก

; มหาสมุทรอินเดีย
* ช่องแคบมะละกา
* ช่องแคบสิงคโปร์
* ช่องแคบฮอร์มุซ
* บาบุลมันดับ

; มหาสมุทรอาร์กติก
* ช่องแคบเบริง

; มหาสมุทรใต้
* ช่องแคบเดรก

หมวดหมู่:ช่องแคบ
หมวดหมู่:ภูมิศาสตร์
จักรพรรดินโปเลียน

**จักรพรรดินโปเลียน** () อาจหมายถึง

* จักรพรรดินโปเลียนที่ 1
* จักรพรรดินโปเลียนที่ 2
* จักรพรรดินโปเลียนที่ 3

น
สโมกีย์ โรบินสัน

**วิลเลียม "สโมกีย์" โรบินสัน จูเนียร์** () เกิดเมื่อวันที่ 19 กุมภาพันธ์ ค.ศ. 1940 เป็นนักร้อง-นักแต่งเพลง ในแนวเพลงอาร์แอนด์บีและโซลชาวอเมริกัน เป็นโปรดิวเซอร์เพลง โรบินสันเป็นคนสำคัญของค่ายโมทาวน์ เป็นรองเพียงผู้ก่อตั้ง เบอร์รี กอร์ดี เขาเป็นหนึ่งในสมาชิกวงร้องเพลง เดอะมิราเคิลส์ และยังเป็นศิลปินเดี่ยว เขามีเพลงติดท็อป 40 อยู่ 37 เพลงสำหรับค่ายโมทาวน์ ระหว่างปี 1960 ถึง 1987 เขายังมีตำแหน่งเป็นรองประธานบริษัทตั้งแต่ปี 1961 ถึง 1988

## อ้างอิง

## แหล่งข้อมูลอื่น
* Official Website of Smokey Robinson
* Smokey Robinson interview by Pete Lewis, 'Blues & Soul' December 1992 
* Fresh Air interview
* Smokey Robinson's page at the Rock and Roll Hall of Fame
* Smokey Robinson's page at soulwalking.co.uk
* Smokey Robinson Biography and Update at SoulTracks
* Official Website for Smokey Robinson's "The Soul is in the Bowl" Gumbo
* Official Website of Smokey Robinson Gospel 

หมวดหมู่:นักร้องอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:บุคคลจากดีทรอยต์
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
หมวดหมู่:ผู้ได้รับรางวัลตำนานแกรมมี
นูนาวุต

**นูนาวุต** () เป็นดินแดนที่ใหญ่ที่สุดและใหม่ที่สุดของสหพันธรัฐของแคนาดา แยกออกมาอย่างเป็นทางการจากนอร์ทเวสต์เทร์ริทอรีส์ เมื่อวันที่ 1 เมษายนน ค.ศ. 1999 ผ่านกฎหมายนูนาวุต และกฎหมายยินยอมอ้างสิทธิ์ดินแดนนูนาวุต (Nunavut Land Claims Agreement Act) กับพื้นที่จริงที่เกิดขึ้นในปี 1993

นูนาวุตประกอบด้วยพื้นที่ใหญ่ 2 ส่วนของแคนาดาเหนือ ส่วนมากอยู่ในพื้นที่หมู่เกาะอาร์กติก นูนาวุตยังเป็นรัฐหรือดินแดนของแคนาดาที่ใหญ่ที่สุด แต่มีประชากรน้อยที่สุด มีราว 29,474 คน

## อ้างอิง

หมวดหมู่:รัฐและดินแดนของประเทศแคนาดา
หมวดหมู่:มหาสมุทรอาร์กติก
หมวดหมู่:รัฐและดินแดนที่ก่อตั้งในปี พ.ศ. 2542
หมวดหมู่:ภูมิภาคในอาร์กติก
รายชื่อตอนในกินทามะ

**รายชื่อตอนในกินทามะ** อาจหมายถึง
* รายชื่อตอนในกินทามะ (มังงะ)
* รายชื่อตอนในกินทามะ (อนิเมะ)
** รายชื่อตอนในกินทามะ (อนิเมะ ฤดูกาลที่ 1)
** รายชื่อตอนในกินทามะ (อนิเมะ ฤดูกาลที่ 2)
** รายชื่อตอนในกินทามะ (อนิเมะ ฤดูกาลที่ 3)
** รายชื่อตอนในกินทามะ (อนิเมะ ฤดูกาลที่ 4)
** รายชื่อตอนในกินทามะ (อนิเมะ ฤดูกาลที่ 5)
** รายชื่อตอนในกินทามะ (อนิเมะ ฤดูกาลที่ 6)
** รายชื่อตอนในกินทามะ (อนิเมะ ฤดูกาลที่ 7)
ซารุโทบิ อายาเมะ

**ซารุโทบิ อายาเมะ** () หรือ **ซัทจัง** เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 

## ข้อมูลตัวละคร
ซารุโทบิ อายาเมะ มีชื่อเล่นว่า*ซัทจัง* เป็นอดีตนินจาหญิงนักกวาดล้างจากกลุ่มโอนิวะบังซู เคยเรียนกับพ่อของฮัตโทริ เซ็นโซซึ่งเป็นเพื่อนร่วมสำนัก ปัจจุบันทำงานเป็นมือสังหาร มักจะทำงานลอบสังหารให้กับรุฐบาลบาคุฟุ  ซัทจังมีสายตาที่สั้นผิดปกติ เวลาไม่มีแว่นตาก็จะมองอะไรผิดไปหมด แล้วเธอก็มักทำแว่นตาตกเป็นประจำ จนทำให้คนรอบข้างเดือดร้อนกับอาการสายตาสั้นของเธอ

ในการลอบสังหารครั้งหนึ่ง ซัทจังได้รับมอบหมายให้ไปลอบสังหารพ่อค้าชาวสวรรค์แต่ทำงานผิดพลาดจึงหนีไปตามหลังคาบ้านแล้วจึงตกทะลุหลังคาของร้านรับจ้างสารพัดไปอยู่ในห้องนอนของกินโทกิ เธอจึงหลอกใช้กินโทกิเพื่อประโยชน์ในการปฏิบัติภารกิจลอบสังหาร โดยหลอกกินโทกิว่าเธอกับเขาเป็นสามีภรรยากันเป็นที่เรียบร้อยแล้วให้กินโทกิไปร่วมจัดการกับพ่อค้าชาวสวรรค์ที่ได้รับมอบหมายให้สังหาร แม้ว่าภายหลังกินโทกิจะรู้จากปากซัทจังว่าเธอหลอกใช้เขา กินโทกิก็ไม่ถือโทษ 

ในเวลาต่อมา ซัทจังได้ตกหลุกรักกินโทกิหัวปักหัวปำ และพยายามเอาอกเอาใจขอ แต่กินโทกิกลับไม่เล่นด้วย พร้อมตวาดและใช้กำลังเพื่อให้เธอห่างจากเขา แต่ซัทจังกลับมีความสุขเวลาโดนกินโทกิตวาดหรือใช้กำลัง เนื่องจากเธอเป็นคนที่นิยมความเจ็บปวดและความรุนแรงหรือมาโซคิสม์

ซัทจังมีอาวุธประจำตัวคือถั่วหมัก(นัตโตะ) ซึ่งมักใช้ในการสาดใส่คนอื่นเพื่อทำให้ผู้นั้นเสียทีด้วยความเหม็นของถั่วหมัก

## ชื่อของซัทจัง
ชื่อ *ซารุโทบิ อายาเมะ* มีที่มาจากชื่อของ ซารุโทบิ ซาสึเกะ นินจาในประวัติศาสตร์ญี่ปุ่น 

ซารุโทบิใช้ชื่อเล่นว่า ซัทจัง ซึ่งย่อมาจากซารุโทบิ สาเหตุที่เธอไม่ชอบให้คนอื่นเรียกตนด้วยนามสกุลจริง เพราะนามสกุลจะสามารถพูดย่อได้ว่า ซารุ ที่แปลว่าลิง

## การปรากฏตัวบนปก
ซัทจังปรากฏตัวบนหน้าปกของหนังสือการ์ตูนกินทามะ เล่มที่ 11  และได้ปรากฏตัวอีกครั้งบนปกหนังสือการ์ตูนกินทามะ เล่มที่ 31 ร่วมกับคางุระ คิวเบ ซัทจัง และซึคุโยะ นอกจากนี้ยังปรากฏตัวบนสันปกของหนังสือการ์ตูนกินทามะเล่มที่ 12

## อ้างอิง

## ดูเพิ่ม
* กินทามะ

หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครที่เป็นนินจาหญิง
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ
รายชื่อผลงานเพลงของมาอิ คูรากิ

ต่อไปนี้เป็นรายชื่อผลงานเพลงของมาอิ คูรากิ นักร้องชาวญี่ปุ่น ตั้งแต่ พ.ศ. 2542 จนถึงปัจจุบัน

## อัลบั้ม
### สตูดิโออัลบั้ม

### อัลบั้มรวมเพลง

### ซิมโฟนิค คอลเลคชั่น

## ซิงเกิล
### ซีดีซิงเกิล

### ดีวิดีซิงเกิล

### ดิจิทัลดาวน์โหลด ซิงเกิล

### ซิงเกิลร่วมกับศิลปินอื่น

## วิดีโอ

## ยอดขายรวมของซิงเกิลและอัลบั้มแบ่งตามปี

## อ้างอิง
* Jpop Stop: Kuraki Mai  

ม
มาอิ คูรากิ
คริสต์ทศวรรษ 1990

**คริสต์ทศวรรษ 1990** () เป็นทศวรรษที่เริ่มต้นตั้งแต่วันที่ 1 มกราคม ค.ศ. 1990 ถึง 31 ธันวาคม ค.ศ. 1999 เป็นทศวรรษสุดท้ายของศตวรรษที่ 20 เป็นทศวรรษแรกที่ตามมาด้วยผลกระทบของการสิ้นสุดสงครามเย็น

คริสต์ทศวรรษ 1990
แผ่นดินไหวในจังหวัดชวาตะวันตก พ.ศ. 2552

**แผ่นดินไหวในจังหวัดชวาตะวันตก พ.ศ. 2552** เป็นแผ่นดินไหวขนาด 7.0 ตามมาตราขนาดโมเมนต์ ซึ่งเกิดขึ้นเมื่อวันที่ 2 กันยายน พ.ศ. 2552 เมื่อเวลา 14:55 น. ตามเวลาท้องถิ่น ในจังหวัดชวาตะวันตก ประเทศอินโดนีเซีย เหตุการณ์ครั้งนี้ทำให้มีผู้เสียชีวิตอย่างน้อย 81 ราย บาดเจ็บมากกว่า 1,297 ราย และไร้ที่อยู่อาศัยกว่า 210,000 คน (รวมผู้ที่อาศัยในตาซิกมาลายามากกว่า 140,000 ราย) แผ่นดินไหวยังส่งผลถึงจาการ์ตา ซึ่งเป็นเมืองหลวงของประเทศ แต่ทำให้เกิดความเสียหายเพียงเล็กน้อย และถือเป็นแผ่นดินไหวที่มีผู้เสียชีวิตมากที่สุดตั้งแต่เหตุการณ์แผ่นดินไหวและสึนามิที่ปางันดารัน พ.ศ. 2549

## สาเหตุ
thumbnail|230px|แผนที่ระดับความรุนแรงของแผ่นดินไหวโดย USGS
จุดศูนย์กลางแผ่นดินไหวครั้งนี้ ตั้งอยู่บนรอยเลื่อนขนาดใหญ่ ระหว่างแผ่นเปลือกโลกอินโด-ออสเตรเลียซ้อนทับด้านล่างของแผ่นยูเรเชีย

แผ่นดินไหวอื่น ๆ ที่เกิดขึ้นใกล้เคียงกัน เกิดหลังจากแผ่นดินไหวครั้งนี้ 5 วัน ในทะเลทางตอนใต้ของยกยาการ์ตา วัดแรงสั่นสะเทือนได้ 6.2 ริกเตอร์ ซึ่งถือว่าเป็นแผ่นดินไหวที่เกี่ยวเนื่องจากแผ่นดินไหวที่ชวาตะวันตกในครั้งนี้

## ความเสียหาย
อาคารสิ่งปลูกสร้างในเมืองบันดุงและตาซิกมาลายา เมืองที่อยู่ใกล้จุดเหนือศูนย์กลางแผ่นดินไหวมากที่สุด เกิดความเสียหาย และมีผู้บาดเจ็บมากกว่าร้อยคน บ้านเรือนและอาคารประมาณ 18,300 หลังมีความเสียหายเล็กน้อย และต่อมาก็ได้เพิ่มเป็นมากกว่า 87,000 หลัง

แรงสั่นสะเทือนยังไปไกลถึงจาการ์ตา เมืองหลวงของอินโดนีเซีย ทำให้มีการอพยพผู้คนออกจากอาคารสำนักงานและโรงแรมหลายแห่ง

และยังมีบ้านอย่างน้อย 11 หลังถูกดินถล่มทับในเมืองจีอันจูร์

พลเมืองประมาณ 37 คน ซึ่งรวมเด็ก 13 คนในจีกังกาเริง ได้รับผลกระทบจากดินถล่มที่เกิดจากแผ่นดินไหว และคาดว่าถูกฝังอยู่ใต้ซากปรักหักพัง พื้นที่ดังกล่าวกลายเป็นแหล่งพวกถ้ำมองที่แห่กันเข้ามาในพื้นที่เพื่อถ่ายรูปการทำลายล้างและเหยื่อ

นอกจากนี้มีโรงพยาบาลอย่างน้อย 1 แห่งถูกทำลายจากแรงสั่นสะเทือน

## ผู้เสียชีวิต
รายงานผู้เสียชีวิตอย่างเป็นทางการจาก*[[เดอะจาการ์ตาโพสต์]]*เมื่อวันที่ 4 กันยายน

## แผ่นดินไหวตาม
ผู้อยู่อาศัยจำนวนมากไม่ยอมกลับเข้าที่อยู่อาศัยเนื่องจากกลัวว่าจะเกิดแผ่นดินไหวอีก

* 4.9 ริกเตอร์ (*2 กันยายน พ.ศ. 2552*) เมื่อเวลา 16:28 น. ตามเวลาในท้องถิ่น

## ความช่วยเหลือ
ถนนบางสายได้รับการซ่อมแซมและปรับปรุงเรียบร้อยในวันที่ 4 กันยายน. ความช่วยเหลือก็มาถึงพื้นที่ประสบภัยเช่นเดียวกัน

หน่วยงานสุขภาพของบันดุงกล่าวว่าผู้ประสบภัยจากเหตุการณ์ครั้งนี้มีสิทธิในการเข้ารักษาพยาบาลฟรีอย่างน้อย 1 เดือน มีการส่งแพทย์เข้าประจำการเพื่อทำการรักษา 34 คนและนักศึกษาแพทย์อีก 52 คนใน 12 อำเภอของจังหวัด

ประชาชนที่ได้รับผลกระทบมากกว่า 25,000 คนได้อาศัยอยู่ในเต้นท์ที่พักชั่วคราว

## อ้างอิง

## แหล่งข้อมูลอื่น
* Death toll rises in Indonesia quake &ndash; วิดีโอจากอัลญะซีเราะฮ์
* 7.0 Magnitude Earthquake Rattles Indonesia &ndash; วิดิโอจากแอสโซซิเอเต็ดเพรส
* รูปภาพ จาก *[[โทรอนโตซัน]]*
* 
* 

ชวา 2552
ชวาตะวันตก
เบตง (แก้ความกำกวม)

**เบตง** อาจหมายถึง
* เขตการปกครองของไทย
** อำเภอเบตง อำเภอหนึ่งในจังหวัดยะลา เป็นอำเภอที่อยู่ใต้สุดของประเทศไทย
** เทศบาลเมืองเบตง ที่ตั้งอยู่ในอำเภอเบตง
* เขตการปกครองของมาเลเซีย
** เขตเบอตง เขตการปกครองหนึ่งในรัฐซาราวัก
** เบอตง (รัฐซาราวัก) ที่ตั้งอยู่ในเขตเบอตง
* ไก่เบตง ไก่พันธุ์เนื้อพื้นเมือง
* โอเค เบตง ภาพยนตร์ไทยที่ออกฉายในปี พ.ศ. 2546
* ท่าอากาศยานนานาชาติเบตง ท่าอากาศยานแห่งที่ 29 ของกรมท่าอากาศยาน

หมวดหมู่:หน้าแก้ความกำกวมชื่อสถานที่
ทะเลสาบอาบาชิริ

**ทะเลสาบอาบาชิริ** () เป็นทะเลสาบในเมืองอาบาชิริ บนเกาะฮกไกโด ญี่ปุ่น อยู่ในเขต Abashiri Quasi-National Park มีแม่น้ำเมมัมเบ็ตสึไหลลงสู่ทะเลสาบ และแม่น้ำอาบาชิริไหลผ่านทะเลสาบแล้วไหลออกไปอีก 7 กิโลเมตรจนออกสู่ทะเลโอค็อตสค์

## ประวัติและการเกิด
จากตัวอย่างชั้นดินที่เก็บจากก้นทะเลสาบ ทำให้ทราบว่าแอ่งทะเลสาบเกิดขึ้นเมื่อราว 20,000 ปีก่อนในช่วงสุดท้ายของการเปลี่ยนสภาพโดยธารน้ำแข็ง จนเมื่อราว 6,000 ปีก่อน แม่น้ำอาบาชิริได้ไหลกัดเซาะพื้นก้นทะเลสาบ ในบริเวณรอบแม่น้ำเมมัมเบ็ตสึยังพบเครื่องมือโบราณตั้งแต่ยุคโจมง ในปัจจุบันแม่น้ำอาบาชิริถูกปรับให้ไหลตรงมากขึ้นเพื่อการชลประทาน ซึ่งทำให้เกิดปัญหาทะเลสาบเต็มไปด้วยโคลนตะกอนอย่างหนัก

## การแข็งตัวและความเค็ม
น้ำในทะเลสาบจะจับตัวเป็นน้ำแข็งหนาเป็นเมตรตั้งแต่เดือนธันวาคมถึงเมษายน ในฤดูหนาวจะมีน้ำจากแม่น้ำไหลเข้าสู่ทะเลสาบน้อยลง ทำให้น้ำเค็มจากทะเลโอค็อตสค์ไหลทวนขึ้นมาในทะเลสาบ น้ำเค็มที่ไหลเอ่อเข้ามานี้ทำให้เกิดชั้นของน้ำที่มีคลอรีน 10,000 ppm อยู่ใต้ผิวทะเลสาบลงไป 10 เมตร

## สัตว์ประจำถิ่น
Delta smelt, Chum salmon และ Seema เป็นปลาที่นิยมในการตกปลา ใน พ.ศ. 2523 มีการจับปลาในทะเลสาบได้ 650 ตัน และยังมี Ice goby (*Leucopsarion petersi*) ที่พบได้ในทะเลสาบเช่นกัน

## อ้างอิง

อาบาชิริ
หมวดหมู่:กิ่งจังหวัดโอค็อตสค์
จักรพรรดิสันตะปาปานิยม

**จักรพรรดิสันตะปาปานิยม** () คือแนวคิดที่ต้องการรวมอำนาจฝ่ายอาณาจักรให้เข้ากับ (หรือเหนือกว่า) อำนาจฝ่ายศาสนจักร โดยเฉพาะในแบบของการเชื่อมคริสตจักรกับฝ่ายรัฐบาล

“จักรพรรดิสันตะปาปานิยม” เป็นระบบการปกครองที่ตรงกันข้ามกับ “เทวาธิปไตย”  ที่หมายถึงระบบการปกครองทางโลกและทางศาสนาที่มีนักบวชถืออำนาจเป็นประมุข

ประเทศที่ใช้ระบบ**จักรพรรดิสันตะปาปานิยม**ในปัจจุบันก็ได้แก่สหราชอาณาจักรที่พระมหากษัตริย์อังกฤษเป็นทั้งประมุขทางการปกครองบ้านเมืองและเป็นประมุขสูงสุดของคริสตจักรแห่งอังกฤษด้วยในขณะเดียวกัน

## อ้างอิง
 

*  
* Schaff, Philip (1974), History of the Christian Church: Nicene and Post-Nicene Christianity: A.D. 311-600, II (5th ed.), Grand Rapids, MI: Eerdmans Publishing Company

## ดูเพิ่ม
* เทวาธิปไตย

หมวดหมู่:ทฤษฎีการเมือง
ลัทธิจักรพรรดิสันตะปาปานิยม
มอร์ชีบา

[thumb|Morcheeba 	at [Zelt-Musik-Festival | ZMF 2018 ใน Freiburg ]]

**มอร์ชีบา** (Morcheeba) เป็นวงดนตรีจากอังกฤษ ได้รับอิทธิพลจากดนตรี ทริปฮอป อาร์แอนด์บี และ ป็อป พวกเขามีอัลบั้มที่นิยมมากที่สุด คือ อัลบั้ม Who Can You Trust? และ Big Calm. แล้วก็มีซิงเกิลเพลง "Rome Wasn't Built in a Day." จากอัลบั้มชุด Dive Deep
 

## แหล่งข้อมูลอื่น
*http://www.kevchino.com/interview/morcheeba/66 

หมวดหมู่:กลุ่มดนตรีจากลอนดอน
หมวดหมู่:กลุ่มดนตรีที่ก่อตั้งในปี พ.ศ. 2538
หมวดหมู่:กลุ่มดนตรีออลเทอร์นาทิฟ
หมวดหมู่:กลุ่มดนตรีอิเล็กทรอนิกส์สัญชาติอังกฤษ
แถบวาย (มุทราศาสตร์)

thumb|160px |“แถบวาย” นิยาม “พื้นตราสีเงิน แถบวายแดง”
**แถบวาย** () เป็นภาษามุทราศาสตร์และธัชวิทยาที่เป็นเครื่องหมายเรขลักษณ์ที่มีลักษณะเหมือนอักษร “Y” เช่นในแถบขวางวายของธงชาติแอฟริกาใต้ (20px |)

นอกจากแถบวายมาตรฐานแล้วก็ยังมีแถบวายที่ประยุกต์เป็นรูปทรงต่างๆ ที่ได้แก่

## อ้างอิง

* Sir James Balfour Paul, Lord Lyon King of Arms (1969, first published 1903). An Ordinary of Arms Contained in the Public Register of All Arms and Bearings in Scotland, (2nd edition, paperback reprint). Baltimore: Genealogical Publishing Co. 

## ดูเพิ่ม
* เครื่องหมายในมุทราศาสตร์ 
* มุทราศาสตร์ 
* ธัชวิทยา 
* สัญลักษณ์ 

## แหล่งข้อมูลอื่น

หมวดหมู่:เครื่องหมายในมุทราศาสตร์
จักรวรรดิคุปตะ

**จักรวรรดิคุปตะ** () เป็นจักรวรรดิอินเดียโบราณที่รุ่งเรืองระหว่างปี ค.ศ. 280 จนกระทั่งปี ค.ศ. 550 โดยมีอาณาบริเวณที่ครอบคลุมทางตอนเหนือและตอนกลางของอินเดียทั้งหมด และบังคลาเทศปัจจุบัน จักรวรรดิก่อตั้งขึ้นโดยพระเจ้าศรีคุปต์ โดยมีเมืองหลวงอยู่ที่ปาฏลีบุตรที่ปัจจุบันคือปัฏนาทางตอนเหนือของรัฐพิหาร

ความรุ่งเรืองของจักรวรรดิภายใต้การนำของพระมหากษัตริย์ราชวงศ์คุปตะทำให้มีความเจริญในด้านวิทยาศาสตร์และศิลปะ ในด้านความเจริญทางด้านวัฒนธรรมนักประวัติศาสตร์จัดราชวงศ์คุปตะในระดับเดียวกับราชวงศ์ฮั่น ราชวงศ์ถัง และจักรวรรดิโรมัน สมัยจักรวรรดิคุปตะถือกันโดยนักวิชาการบางคนว่าเป็นยุคทองของอินเดียในด้านวิทยาศาสตร์ เทคโนโลยี วิศวกรรม ศิลปะ วรรณคดี ตรรกศาสตร์ คณิตศาสตร์ ดาราศาสตร์ ศาสนา และปรัชญา

## พระมหาจักรพรรดิแห่งจักรวรรดิคุปตะ

## อ้างอิง

* S.K. Lall, Ancient India

## ดูเพิ่ม

ค
หมวดหมู่:รัฐสิ้นสภาพในประเทศอินเดีย
หมวดหมู่:รัฐสิ้นสภาพในประเทศบังคลาเทศ
หมวดหมู่:รัฐและดินแดนที่ก่อตั้งในคริสต์ศตวรรษที่ 3
หมวดหมู่:สิ้นสุดในคริสต์ศตวรรษที่ 6
กางเขนไขว้

thumb|180px |“กางเขนไขว้” หรือ “กางเขนนักบุญแอนดรูว์”
**กางเขนไขว้** หรือ **กางเขนนักบุญแอนดรูว์** () เป็นภาษามุทราศาสตร์และธัชวิทยาที่เป็นเครื่องหมายกางเขนที่มีลักษณะคล้ายอักษร “X” ซึ่งเป็นลักษณะของกางเขนที่เชื่อกันว่าใช้ในการตรึงนักบุญแอนดรูว์

กางเขนไขว้ปรากฏบนธงชาติสกอตแลนด์, ธงชาติจาเมกา และในธง, ตราอาร์ม และ ตราประทับ และใช้ในเครื่องหมายจราจร

นอกจากนั้นแล้วทรงของกางเขนไขว้ก็ยังประยุกต์ไปต่างๆ เช่นที่ใช้บนธงกางเขนแห่งเบอร์กันดีที่ใช้โดยสเปนระหว่าง ค.ศ. 1506 จนถึง ค.ศ. 1701 สำหรับราชนาวี และจนกระทั่ง ค.ศ. 1843 สำหรับกองทัพบก

## สัญลักษณ์ในคริสต์ศาสนา
กางเขนไขว้ปรากฏบน “ธงนำกอง” (vexillum) ที่มักจะปรากฏเสมอบนเหรียญของจักรพรรดิคริสเตียนของจักรวรรดิโรมันตั้งแต่คริสต์ศตวรรษที่ 4 แอนน์ โรส์พบบนเหรียญของจักรพรรดิคอนแสตนติอัสที่ 2, จักรพรรดิวาเล็นส, จักรพรรดิโจเวียน, จักรพรรดิกราชิอานัส, จักรพรรดิอาร์เคดิอัส และ จักรพรรดิคอนสแตนตินที่ 3 เป็นต้น ซึ่งเป็นเพียงเหรียญในที่สะสมโดยพิพิธภัณฑ์บริติชเท่านั้น ในคริสต์ศตวรรษที่ 9 และ 10 การใช้กางเขนไขว้ก็เริ่มนิยมกันอีกในคอนสแตนติโนเปิลเพื่อเป็นสัญลักษณ์ของทวิโลกาธิปไตยหรืออำนาจการเป็นประมุขของทั้งทางโลกและทางศาสนา

## สัญลักษณ์ในมุทราศาสตร์
“กางเขนไขว้” ในมุทราศาสตร์เป็นเครื่องหมายที่มีลักษณะคล้ายอักษร “X”

## ตัวอย่าง


ไฟล์:Flag of Scotland.svg | ธงชาติสกอตแลนด์
ไฟล์:Saint Patrick's Saltire.svg | ธงนักบุญแพททริค
ไฟล์:Flag of New Spain.svg | ธงกางเขนแห่งเบอร์กันดี
ไฟล์:Battle flag of the Confederate States of America (1-1).svg | ธงของฝ่ายสมาพันธรัฐอเมริกา
ไฟล์:Flag of the Basque Country.svg |ธงแคว้นบาสก์
ไฟล์:Flag of Florida.svg | ธงรัฐฟลอริดา
ไฟล์:Flag of Jamaica.svg | ธงชาติจาเมกา
ไฟล์:Flag of Grenada.svg | ธงชาติเกรเนดา
ไฟล์:South African Burgers Flag.svg | ธงพอตเชฟสตรูม, แอฟริกาใต้
ไฟล์:Flag of Nova Scotia.svg‎ | ธงรัฐโนวาสโกเชีย
ไฟล์:Bandera de Mieres (Catalunya).svg|ตราอาร์มของMieres
ไฟล์:Blason ca ville Acton Vale.svg|ตราอาร์มของActon Vale
ไฟล์:Escudo de Andoain.svg|ตราอาร์มของAndoain
ไฟล์:Blason de la famille de Broglie.svg|ตราอาร์มของBroglie
ไฟล์:Blason Crion 54.svg|ตราอาร์มของCrion
ไฟล์:Escut de Sagàs.svg|ตราอาร์มของSagàs
ไฟล์:Aragon-Sicily Arms.svg|ตราอาร์มของอารากอน-ซิซิลี
ไฟล์:Blason-Langres-Ancien-1.svg|ตราอาร์มของLangres
ไฟล์:Blason Wattignies 59.svg|ตราอาร์มของWattignies
ไฟล์:Blason Sarralbe 57.svg|ตราอาร์มของSarralbe



## อ้างอิง

## ดูเพิ่ม
* กางเขน
* เครื่องหมายในมุทราศาสตร์
* มุทราศาสตร์
* ธัชวิทยา
* สัญลักษณ์

## แหล่งข้อมูลอื่น

หมวดหมู่:เครื่องหมายในมุทราศาสตร์
หมวดหมู่:สัญลักษณ์ในศาสนาคริสต์
หมวดหมู่:เครื่องหมายกางเขน
หมวดหมู่:ธงแห่งนักบุญ
จักรวรรดิศุงคะ

**จักรวรรดิศุงคะ** (, ) เป็นราชวงศ์มคธที่ปกครองทางตอนกลางเหนือและตะวันออกของอินเดีย และบางส่วนของทางตะวันตกเฉียงเหนือที่ปัจจุบันคือปากีสถานตั้งแต่ราว 185 ปีก่อนคริสต์ศักราชมาจนถึง 73 ปีก่อนคริสต์ศักราช จักรวรรดิศุงคะก่อตั้งขึ้นหลังจากการล่มสลายของจักรวรรดิโมริยะ เมืองหลวงตั้งอยู่ที่ปาตลีบุตร ต่อมาพระมหากษัตริย์เช่นพระเจ้าภคภัทระ (Bhagabhadra) ก็ทรงตั้งราชสำนักที่วิทิศา ระหว่างสมัยของจักรวรรดิศุงคะเป็นสมัยของการสงครามทั้งกับต่างประเทศและกับศัตรูภายในท้องถิ่น

## ราชอาณาจักรยุคกลางของอินเดีย

## อ้างอิง

* "The Legend of King Asoka, A study and translation of the Asokavadana", John Strong, Princeton Library of Asian translations, 1983, ISBN 0-691-01459-0 

## ดูเพิ่ม
* จักรวรรดิ

ศ
ศ
หมวดหมู่:รัฐสิ้นสภาพในประเทศปากีสถาน
หมวดหมู่:รัฐสิ้นสภาพในประเทศอินเดีย
หมวดหมู่:รัฐและดินแดนที่ก่อตั้งในศตวรรษที่ 2 ก่อนคริสตกาล
หมวดหมู่:สิ้นสุดในศตวรรษที่ 1 ก่อนคริสตกาล
เอลาม

**เอลาม** หรือ **จักรวรรดิเอลาไมท์** (; ลิเนียร์อีลาไมต์:  *hatamti*; อักษรรูปลิ่มเอลาไมต์:  ; ซูเมอร์:  ; แอกแคด:  ;  *ʿēlām*;  *hūja*) เป็นอารยธรรมโบราณที่ตั้งอยู่ทางตะวันตกเฉียงใต้ของอิหร่านปัจจุบัน เอลามเป็นศูนย์กลางทางตะวันตกสุดและทางตะวันตกเฉียงใต้ของอิหร่านปัจจุบันที่ครอบคลุมตั้งแต่ที่ลุ่มคูเซสสถาน (Khuzestan) และ จังหวัดอิลาม (Ilam Province) ที่เป็นต้นกำเนิดของคำว่า “เอลาม” ไปจนถึงจิรอฟท์ในจังหวัดเคอร์มาน (Kerman province) และเบอร์เนดในซาโบล (Zabol)  และรวมทั้งบางส่วนเล็กน้อยของทางใต้ของอิรัก จักรวรรดิเอลาไมท์รุ่งเรืองอยู่ระหว่าง 2800 ปีจนถึง 550 ปีก่อนคริสต์ศักราช

ตั้งอยู่ทางตะวันออกของเมโสโปเตเมียเอลามเป็นส่วนหนึ่งของเมืองในตะวันออกโบราณระหว่างยุคทองแดง (Chalcolithic) การเริ่มใช้บันทึกโดยตัวอักษรจากตั้งแต่ 3000 ปีก่อนคริสต์ศักราชประจวบกับประวัติศาสตร์ของเมโสโปเตเมีย ในสมัยเอลาไมท์โบราณ (ยุคสัมริดตอนกลาง) เอลามประกอบด้วยกลุ่มราชอาณาจักรบนที่ราบสูงอิหร่านที่มีศูนย์กลางอยู่ที่อันชาน และจากราวศตวรรษที่ 2 ก่อนคริสต์ศักราชศูนย์กลางก็ย้ายไปอยู่ที่ซูซา (Susa) บนที่ราบต่ำคูเซสสถาน วัฒนธรรมของเอลามมีบทบาทสำคัญในหมู่ชนกูเทียน (Gutian people) โดยเฉพาะในสมัยที่จักรวรรดิอคีเมนียะห์เข้ามาแทนที่และภาษาเอลาไมท์ยังคงใช้เป็นภาษาราชการ

ภาษาเอลาไมท์ไม่มีความเกี่ยวข้องกับตระกูลภาษาใดๆ และดูเหมือนจะเป็นภาษาอิสระเช่นภาษาสุเมเรียน แต่นักค้นคว้าบางคนเชื่อว่าเป็นส่วนหนึ่งของภาษาเอลาโม-ดราวิเดียน (Elamo-Dravidian)

## อ้างอิง

## ข้อมูล
*Quintana Cifuentes, E., "Historia de Elam el vecino mesopotámico", Murcia, 1997. *Estudios Orientales*. IPOA-Murcia.
*Quintana Cifuentes, E., "Textos y Fuentes para el estudio del Elam", Murcia, 2000.* Estudios Orientales*. IPOA-Murcia.
* Quintana Cifuentes, E.,* La Lengua Elamita (Irán pre-persa)*, Madrid, 2010. Gram Ediciones. 
*Khačikjan, Margaret: *The Elamite Language*, Documenta Asiana IV, Consiglio Nazionale delle Ricerche Istituto per gli Studi Micenei ed Egeo-Anatolici, 1998 
**Persians: Masters of Empire*, Time-Life Books, Alexandria, Virginia (1995) 
*
*D. T. Potts, "Elamites and Kassites in the Persian Gulf",*Journal of Near Eastern Studies*, vol. 65, no. 2, pp.&nbsp;111–119, (April 2006)
* 
*McAlpin, David W., *Proto Elamo Dravidian: The Evidence and Its Implications*, American Philosophy Society (1981) 
*Vallat, François. 2010. "The History of Elam". The Circle of Ancient Iranian Studies (CAIS)
*

## แหล่งข้อมูลอื่น

*Lengua e historia elamita, by Enrique Quintana
*History of the Elamite Empire
*Elamite Art
*Stele of King Untash Napirisha 
*Statue of Queen Napir Asu 
*Elamite Seals
*All Empires – The Elamite Empire 
*Elam in Ancient Southwest Iran
*Persepolis Fortification Archive Project
*Iran Before Iranians
*Encyclopædia Iranica: Elam
*Modelling population dispersal and language origins during the last 120,000 years
*Hamid-Reza Hosseini, *Shush at the foot of [[Louvre]]* ''Shush dar dāman-e Louvre'', in Persian, Jadid Online, 10 March 2009Audio slideshow (6 min 31 sec)
*https://web.archive.org/web/20160222154459/http://www.elamit.net/

หมวดหมู่:เอลาม
หมวดหมู่:จักรวรรดิเปอร์เซีย
หมวดหมู่:ประวัติศาสตร์อิหร่าน
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประเทศอิหร่าน
หมวดหมู่:ก่อตั้งในสหัสวรรษที่ 3 ก่อนคริสตกาล
หมวดหมู่:สิ้นสุดในศตวรรษที่ 6 ก่อนคริสตกาล
บิล อีแวนส์

**วิลเลียม "บิล" จอห์น อีแวนส์** หรือ **บิล อีแวนส์** นักเปียโนแจ๊สชาวอเมริกัน เป็นนักดนตรีแจ๊สคนสำคัญคนหนึ่งที่ได้รับการจารึกชื่อลงในหอเกียรติยศของนิตยสารดาวน์บีท  แนวการเล่นของเขามีอิทธิพลต่อนักดนตรีแจ๊สรุ่นหลังเป็นจำนวนมาก 

บิล อีแวนส์ เคยเป็นสมาชิกของวงเซกซ์เท็ท (วงดนตรี 6 ชิ้น) ของไมล์ส เดวิสในช่วงที่ได้รับความนิยม โดยเป็นชาวผิวขาวเพียงคนเดียวในวง และร่วมบันทึกเสียงในอัลบั้ม *[[ไคด์ออฟบลู|Kind of Blue]]* ที่มีชื่อเสียงในปี ค.ศ. 1959  เขาเป็นนักดนตรีแนวหน้าที่พัฒนาการเล่นในสไตล์โมดัลแจ๊ส เช่นเดียวกับไมล์ เดวิส

ในปี 1960 อีแวนส์ตั้งวงทริโอที่ประกอบด้วยเปียโน กลอง และดับเบิลเบส ใช้ชื่อว่า "บิล อีแวนส์ ทริโอ" มีสมาชิกผลัดเปลี่ยนกันหลายชุดจนกระทั่งเขาเสียชีวิตในปี 1980

บิล อีแวนส์มีปัญหาเรื่องสุขภาพ เนื่องการใช้ยาเสพติด เขาเสพทั้งเฮโรอีนและโคเคน จนทำให้ร่างกายเสื่อมโทรมอย่างรวดเร็ว เขาเสียชีวิตด้วยวัยเพียง 51 ปี ที่นิวยอร์ก ด้วยโรคไต โรคตับอักเสบ และอาการปอดบวม 

## อ้างอิง

## แหล่งข้อมูลอื่น
* The Bill Evans Webpages 
* "Remembering Bill Evans"  by Ted Gioia, Jazz.com , January, 2008.

หมวดหมู่:นักดนตรีแจ๊สชาวอเมริกัน
หมวดหมู่:นักเปียโน
หมวดหมู่:ศิลปินสังกัดเวิร์ฟเรเคิดส์
หมวดหมู่:ศิลปินสังกัดคองคอร์ดเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากรัฐนิวเจอร์ซีย์
หมวดหมู่:เสียชีวิตจากโรคตับแข็ง
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
กิล อีแวนส์

**เอียน เออร์เนสต์ กิลมอร์ "กิล" อีแวนส์** หรือ **กิล อีแวนส์** นักเปียโนแจ๊ส นักเรียบเรียงเสียงประสาน นักแต่งเพลง และหัวหน้าวงดนตรีชาวอเมริกัน เป็นนักดนตรีที่เคยร่วมงานกับไมล์ส เดวิส และร่วมพัฒนาดนตรีสไตล์คูลแจ๊ส โมดัลแจ๊ส ฟรีแจ๊ส และแจ๊สร็อก 

อีแวนส์เดิมชื่อ **เอียน เออร์เนสต์ กิลมอร์ กรีน** เกิดที่โทรอนโท ประเทศแคนาดา ต่อมาได้เปลี่ยนชื่อเป็นอีแวนส์ ตามพ่อเลี้ยง และย้ายตามครอบครัวมาอยู่ที่แคลิฟอร์เนีย สหรัฐอเมริกา แล้วย้ายไปทำงานที่นิวยอร์ก เป็นนักเรียบเรียงเสียงประสาน และได้ร่วมวงกับไมล์ เดวิส และเจอร์รี มัลลิแกน และทำงานอยู่เบื้องหลังผลงานชุดต่างๆ ของเดวิส รวมทั้งผลงานในนามของตัวเอง

กิล อีแวนส์ ได้รับคัดเลือกอยู่ในรายชื่อหอเกียรติยศของนิตยสารดาวน์บิทในปี ค.ศ. 1986  สองปีก่อนจะเสียชีวิตในปี ค.ศ. 1988

## อ้างอิง

## แหล่งข้อมูลอื่น
* Gil Evans Homepage 

หมวดหมู่:นักเปียโน
หมวดหมู่:นักดนตรีแจ๊สชาวอเมริกัน
หมวดหมู่:ศิลปินสังกัดเวิร์ฟเรเคิดส์
หมวดหมู่:ศิลปินสังกัดอิมพัลส์! เรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากโทรอนโต
หมวดหมู่:บุคคลจากสตอกตัน
หมวดหมู่:บุคคลจากนครนิวยอร์ก
สัญชัย คานธี

**สัญชัย คานธี** (14 ธันวาคม ค.ศ. 1946 - 23 มิถุนายน ค.ศ. 1980) นักการเมืองชาวอินเดีย เป็นบุตรชายคนรองของอินทิรา คานธี และผิโรช คานธี เป็นหลานชายของชวาหระลาล เนห์รู และเป็นน้องชายของนายราชีพ คานธี

นายสัญชัยจบการศึกษาชั้นมัธยมจากโรงเรียนประจำในรัฐอุตรประเทศ ร่วมโรงเรียนเดียวกับพี่ชาย จากนั้นไม่ได้เข้าศึกษาต่อในระดับมหาวิทยาลัย แต่ได้เข้าทำงานการเมือง โดยช่วยงานมารดาซึ่งขณะนั้นดำรงตำแหน่งนายกรัฐมนตรี โดยได้คำวิพากษ์วิจารณ์ว่า นายสัญชัยได้ใช้อิทธิพลที่มีอยู่ เข้าไปแทรกแซงการบริหารประเทศ 

นายสัญชัยชื่นชอบเครื่องยนต์กลไก หลังจบชั้นมัธยม เขาได้ไปฝึกงานกับบริษัท โรลส์รอยส์  นิยมสะสมรถสปอร์ต และขับเครื่องบิน ชีวิตส่วนตัวสมรสกับนางเมนกา คานธี มีบุตรชายชื่อ วรุณ คานธี

สัญชัย คานธี เสียชีวิตเมื่อวันที่ 23 มิถุนายน ค.ศ. 1980 ด้วยวัยเพียง 34 ปี ระหว่างการขับเครื่องบิน เครื่องบินเล็กที่เขาขับเกิดอุบัติเหตุตกระหว่างการบินผาดโผน ใกล้กับสนามบินชานกรุงนิวเดลี  หลังการเสียชีวิตของนายสัญชัย นายราจีฟ คานธี พี่ชายซึ่งไม่ได้มีความประสงค์จะทำงานทางการเมือง  ต้องลาออกจากอาชีพนักบินพาณิชย์ เพื่อเป็นทายาททางการเมืองของมารดา และได้ดำรงตำแหน่งนายกรัฐมนตรีคนที่ 7 ของอินเดีย

## อ้างอิง

หมวดหมู่:นักการเมืองอินเดีย
หมวดหมู่:ชาวปาร์ซี
หมวดหมู่:ชาวอินเดียที่นับถือศาสนาโซโรอัสเตอร์
หมวดหมู่:บุคคลจากนิวเดลี
หมวดหมู่:เสียชีวิตจากอุบัติเหตุทางการบินในประเทศอินเดีย
หมวดหมู่:ตระกูลเนห์รู-คานธี
กัญชา

**กัญชา** () เป็นพืชล้มลุกชนิดหนึ่งในวงศ์ Cannabidaceae ใบมนแฉกลึกเข้าไปทางก้านหลายแฉก ดอกสีเขียว ช่อดอกเพศผู้และช่อดอกเพศเมียอยู่ต่างต้นกัน มีการเก็บเกี่ยวกัญชาด้วยจุดประสงค์หลายประการ เช่น ลำต้นนำไปทำเส้นใย รากนำไปต้มแก้ปวดกระดูกและโรคเก๊าท์ใบและช่อดอกเพศเมียที่แห้งใช้สูบมีสรรพคุณช่วยแก้โรคเบาหวาน ความดัน มะเร็ง กัญชาผลิตเตตร้าไฮโดรแคนนาบินอล (THC) จำนวนมาก สาร THC จำนวนมากทำให้เกิดอาการเคลิ้ม ซึ่งทำให้เป็นพืชยอดนิยมที่ใช้ทั้งในด้านนันทนาการ การแพทย์ทางเลือก และยาวิจัยทางคลินิก

## ลักษณะทางพฤกษศาสตร์
ไม้ล้มลุกปีเดียว ลำต้นตั้งตรง สูง 0.3-3 ม.ลำต้นอ่อนมีสีเขียวเมื่อแก่จะมีสีน้ำตาล มีขนสีเขียวอมเทาและไม่ค่อยแตกสาขา ลำต้น ใบ และ ดอกมีกลิ่นหอมเทอร์พีน
 
ใบเดี่ยว รูปฝ่ามือ เรียงสลับ ขอบใบเว้าลึกจนถึงจุดโคนใบเป็น 3-11 แฉก แต่ละแฉกรูปยาวรี กว้าง 0.3-1.5 ซม. ยาว 6-10 ซม. ขอบจักฟันเลื่อย แผ่นใบด้านบนสีเขียว ม่วง ท้องใบสีขาว 

ดอกแยกเพศ อยู่ต่างต้น ออกเป็นช่อตามง่ามกิ่งและปลายยอด 

กัญชาเพศผู้ สังเกตได้จากบริเวณข้อต่อช่วงลำต้นกับกิ่งก้าน ซึ่งจะเรียกว่า “ไข่” เพราะมีลักษณะเป็นแบบไข่กลม ๆ มากกว่า 2 ลูกขึ้นไป หรือบางครั้งอาจออกมาในรูปแบบพวง 

กัญชาเพศเมีย ดอกมีขนสีขาว เมื่อขนแก่จะเป็นสีส้ม เลียงอัดตัวแน่นอยู่ตามง่ามกิ่งและปลายยอด มีเตตร้าไฮโดรแคนนาบินอล (THC) มาก

เมล็ดอ่อนสีขาวเมล็ดแก่สีน้ำตาล มีลายคล้ายแตงโม

## อนุกรมวิธาน
กัญชา เป็นชื่อเรียกของพืชในสกุล *Cannabis* โดยในสกุลมี 3 ชนิดได้แก่  *[[Cannabis sativa]]*, *[[Cannabis indica]]*, และ *[[Cannabis ruderalis]]* โดยทั้งสามชนิดมีแหล่งกำเนิดแตกต่างกัน *[[Cannabis sativa]]* นั้นเป็นพืชที่มีถิ่นกำเนิดอยู่ที่เอเชียตะวันออก แต่บ้างเชื่อกันว่าแหล่งกำเนิดอยู่ที่เอเชียตะวันออกเฉียงใต้คือที่เทือกเขาภูพาน ในจังหวัดสกลนคร ประเทศไทย *[[Cannabis indica]]* นั้นเป็นพืชเขตอบอุ่น ต้นกำเนิดอยู่บริเวณเทือกเขาฮินดูกูช และ *[[Cannabis ruderalis]]* มีถิ่นกำเนิดที่ยุโรปตะวันออก และรัสเซีย

## ดูเพิ่ม
* กัญชง พืชที่มีลักษณะคล้ายกันหรือที่เรียกอีกชื่อหนึ่งคือกัญชา

## อ้างอิง

## แหล่งข้อมูลอื่น

* Four full pages of photos of cannabis cultivation in Morocco (Rif) on geopium.org
*  Photos of Indica cannabis availability in Canada (Rif)
* สายพันธุ์กัญชา Sativa, Indica และ Ruderalis ความเป็นมา และความแตกต่าง

หมวดหมู่:พืชเสพติด
แม่น้ำดอน

**แม่น้ำดอน** () เป็นแม่น้ำสายสำคัญสายหนึ่งในประเทศรัสเซียมีต้นกำเนิดในเมืองโนโวมอสคอฟสค์ ห่างจากเมืองตูลาไปทางตะวันออกเฉียงใต้ราว 60 กิโลเมตร แม่น้ำดอนมีความยาวประมาณ 1,950 กิโลเมตร และไปสิ้นสุดที่ทะเลอะซอฟ

## อ้างอิง

ดอน
สตีเฟน เฮนดรี

**สตีเฟน กอร์ดอน เฮนดรี** () เกิดเมื่อวันที่ 13 มกราคม ค.ศ. 1969 ในเซาธ์ควีนส์แฟร์รี เอดินบะระ เป็นนักสนุกเกอร์อาชีพชาวสกอตแลนด์ ในปี 1990 เขาเป็นผู้ชนะการแข่งขันสนุกเกอร์เวิลด์สนุกเกอร์แชมเปียนชิป ที่อายุน้อยที่สุดที่มีมา เมื่อเขาอายุได้ 21 ปี เขายังติดอันดับ 1 ในการจัดอันดับนักสนุกเกอร์ เป็นเวลา 8 ปีซ้อน ระหว่างปี 1990 และ 1998 รวมถึงอันดับ 1 ในปี  2006-07  เขาสร้างสถิติสามารถทำเซนจูรีเบรกในการแข่งขันได้ถึงกว่า 700 ครั้งอีกด้วย

## ช่วงท้ายอาชีพและการเลิกเล่น (1999–2012)
เฮนดรีได้เข้าร่วมการแข่งขันรอบสุดท้ายของรายการ สนุกเกอร์ชิงแชมป์โลก 2012  เป็นครั้งที่ 27 ติดต่อกัน โดยเขาเข้าสู่รอบก่อนรองชนะเลิศของรายการชิงแชมป์โลกเป็นครั้งที่ 19  อย่างไรก็ตาม หลังจากแพ้ต่อ สตีเฟน แมไกวร์  2–13 ในรอบก่อนรองชนะเลิศ เฮนดรีได้ประกาศรีไทร์จากการเล่นสนุกเกอร์อาชีพด้วยวัย 43 ปี โดยให้เหตุผลว่าไม่พอใจกับมาตรฐานการเล่นของตนเอง และมีความยากลำบากในการรักษาสมดุลระหว่างภาระผูกพันด้านการแข่งขัน ธุรกิจ และเรื่องส่วนตัว เขากล่าวว่าได้ตัดสินใจที่จะรีไทร์เมื่อก่อนสิ้นสุดฤดูกาลสามเดือนก่อนหน้านี้ 

## กลับสู่ทัวร์อาชีพและการเลิกเล่นครั้งที่สอง (2020–2024)
เฮนดรีตอบรับบัตรเชิญเข้าร่วมแข่งขันเป็นเวลาสองปี   เขาลงเล่นอาชีพนัดแรกในรอบเกือบเก้าปีที่รายการ ยิบรอลตาร์ โอเพน 2021 โดยแพ้ต่อ แมตทิว เซลต์ 1–4 ในรอบแรก [103] 

ในช่วงฤดูกาล 2021–22 เฮนดรีลงแข่งขันในรายการเก็บคะแนนสะสม 6 รายการระหว่างเดือนสิงหาคมถึงพฤศจิกายน 2021 แต่ไม่สามารถผ่านเข้ารอบ 64 คนสุดท้ายได้เลย หลังจากแพ้ต่อ เทพไชยา อุ่นหนู 1–6 ในรอบแรกของรายการ ยูเคแชมเปียนชิป 2021 เขาไม่ได้ลงแข่งขันรายการอาชีพใดๆ อีกเลยในช่วงที่เหลือของฤดูกาล เขาเลือกที่จะไม่เข้าร่วมการแข่งขันรอบคัดเลือกของรายการ สนุกเกอร์ชิงแชมป์โลก 2022 โดยให้เหตุผลว่าเขาไม่ได้ฝึกซ้อมมากพอที่จะแข่งขันได้ แต่ยืนยันว่าเขายังคงตั้งใจที่จะอยู่ในทัวร์ต่อไป

ในเดือนเมษายน 2022 บัตรเชิญเข้าร่วมทัวร์ของเฮนดรีได้รับการต่ออายุอีกสองฤดูกาล  แม้ว่าจะมีการร้องเรียนจากผู้เล่นบางคนและความกังวลจากองค์กรปกครองกีฬาสนุกเกอร์เกี่ยวกับจำนวนการเข้าร่วมทัวร์ที่จำกัดของเขาก็ตาม  ในการแข่งขัน สนุกเกอร์ชิงแชมป์โลก 2023 เขาแพ้ 4–10 ในรอบคัดเลือกรอบแรกให้กับ เจมส์ เคฮิลล์ หลานชายของอดีตภรรยาของเขา หลังจากนั้นเขากล่าวว่าเขายังคงมีความฝันว่าสักวันหนึ่งเขาจะกลับไปแข่งขันที่ครูซิเบิลอีกครั้ง 

ฤดูกาล 2023–24 เฮนดรีกล่าวในการสัมภาษณ์พอดแคสต์ว่าเขากำลังพิจารณาที่จะรีไทร์อีกครั้ง โดยเรียกผลงานของเขาว่า "น่าอับอาย" และยอมรับว่าเขาไม่ได้ฝึกซ้อมสำหรับการแข่งขัน  ในเดือนมิถุนายน 2024 เขาปฏิเสธข้อเสนอของ World Snooker Tour ที่จะต่ออายุบัตรเชิญเข้าร่วมทัวร์ของเขาอีกสองฤดูกาล นี่เป็นการรีไทร์ครั้งที่สองของเขาจากการเล่นสนุกเกอร์อาชีพ เขาชนะเพียง 3 จาก 20 แมตช์อาชีพที่เขาลงเล่นนับตั้งแต่กลับมาสู่ทัวร์ 

## อ้างอิง

หมวดหมู่:นักสนุกเกอร์ชาวสกอตแลนด์
หมวดหมู่:บุคคลจากเอดินบะระ
หมวดหมู่:แชมป์โลกสนุกเกอร์
คานาอัน

**คานาอัน**  (;  – ;  – , in pausa  – ;  – ;  – ) คือภูมิภาคและอารยธรรมที่พูดภาษากลุ่มเซมิติกในลิแวนต์ตอนใต้ในตะวันออกใกล้โบราณเมื่อช่วงปลายสหัสวรรษที่ 2 ก่อนคริสต์ศักราช คานาอันมีความสำคัญทางภูมิรัฐศาสตร์อย่างมากในยุคสัมฤทธิ์ตอนปลาย สมัยอามาร์นา (ศตวรรษที่ 14 ก่อน ค.ศ.) เนื่องจากเป็นพื้นที่ที่เขตอิทธิพลของอียิปต์, ฮิตไทต์, มิตันนี และจักรวรรดิอัสซีเรียบรรจบกันหรือทับซ้อนกัน ข้อมูลเกี่ยวกับคานาอันในปัจจุบันส่วนมากมาจากการขุดค้นทางโบราณคดีในพื้นที่อย่าง Tel Hazor, Tel Megiddo, En Esur และ Gezer

ชื่อ "คานาอัน" ที่ปรากฏทั่วคัมภีร์ไบเบิลในฐานะพื้นททางภูมิศาสตร์ที่เกี่ยวข้องกับ "แผ่นดินแห่งพระสัญญา" ส่วนชื่อเรียก "ชาวคานาอัน" ทำหน้าที่เป็นคำที่เรียกครอบคลุมกลุ่มชาติพันธุ์ในประชากรพื้นเมืองต่าง ๆ (ทั้งตั้งถิ่นฐานและร่อนเร่) ทั่วภูมิภาคลิแวนต์ตอนใต้หรือคานาอัน โดยเป็นศัพท์ทางชาติพันธุ์ที่มีการใช้งานมากที่สุดในคัมภีร์ไบเบิล มาร์ก สมิธ นักวิชาการคัมภีร์ไบเบิล อ้างการค้นพบทางโบราณคดี โดยกล่าวแนะว่า "วัฒนธรรมอิสราเอลส่วนใหญ่ทับซ้อนและรับมาจากวัฒนธรรมคานาอัน... กล่าวโดยย่อคือ วัฒนธรรมอิสราเอลส่วนใหญ่เป็นแบบคานาอันตามธรรมชาติ (in nature)"


Canaanites delegation to Tutankhamun.png|คณะผู้แทนชาวคานาอันไปยังฟาโรห์ตุตันคามุนแห่งอียิปต์


## อ้างอิง

## แหล่งข้อมูลอื่น

หมวดหมู่:ตะวันออกกลาง
หมวดหมู่:อาณาจักรโบราณ
ออนไลน์และออฟไลน์

**ออนไลน์** () และ **ออฟไลน์** () เป็นคำศัพท์ในวงการเทคโนโลยีคอมพิวเตอร์และโทรคมนาคม ออนไลน์แสดงถึงสถานะของการเชื่อมต่อกับเครือข่าย ไม่ว่าจะเป็นเครือข่ายใด ๆ และออฟไลน์แสดงถึงสถานะของการไม่เชื่อมต่อ ในความหมายปกติทั่วไป ออนไลน์อาจหมายถึงการเชื่อมต่อกับ**[[อินเทอร์เน็ต]]หรือ[[เวิลด์ไวด์เว็บ|เวิลด์ไวด์]]**เว็บ

## นิยามมาตรฐาน
ตาม Federal Standard 1037C (อภิธานศัพท์โทรคมนาคม) ของสหรัฐอเมริกา ได้นิยามความหมายของออนไลน์และออฟไลน์ว่า เป็นสถานะหรือเงื่อนไขของ "อุปกรณ์หรือเครื่องมือ" หรือ "หน่วยกระทำการ" (execution unit) อย่างหนึ่ง (ต่อไปนี้จะเรียกรวมทุกอย่างว่า *อุปกรณ์*) การพิจารณาว่าอุปกรณ์ใดออนไลน์หรือไม่ จะต้องตรงตามเงื่อนไขต่อไปนี้อย่างน้อยหนึ่งข้อ
* อุปกรณ์นั้นอยู่ภายใต้การควบคุมของอุปกรณ์อื่น
* อุปกรณ์นั้นอยู่ภายใต้การควบคุมของระบบที่มันเกี่ยวข้องอยู่ด้วย
* อุปกรณ์นั้นสามารถใช้ประโยชน์ได้ทันทีตามความต้องการของระบบ โดยไม่มีมนุษย์แทรกแซง
* อุปกรณ์นั้นเชื่อมต่ออยู่กับระบบและสามารถดำเนินการได้
* อุปกรณ์นั้นมีการทำงานเฉพาะตัวและพร้อมที่จะให้บริการ
ซึ่งในทางตรงข้าม อุปกรณ์ที่ออฟไลน์จะไม่ตรงกับเงื่อนไขข้อหนึ่งข้อใดเลย (ตัวอย่างเช่นแหล่งพลังงานหลักถูกตัดหรือถูกปิด หรืออุปกรณ์นั้นปิดอยู่)

## อ้างอิง

* Federal Standard 1037C - Telecommunications: Glossary of Telecommunication Terms 

หมวดหมู่:สแลงอินเทอร์เน็ต
วัดไผ่เงินโชตนาราม

**วัดไผ่เงินโชตนาราม** ตั้งอยู่ที่ 882 ซอยวัดไผ่เงิน ถนนจันทน์ แขวงบางโคล่ เขตบางคอแหลม กรุงเทพมหานคร 

## ประวัติ
วัดไผ่เงินโชตนารามสร้างขึ้นเมื่อประมาณ ปี พ.ศ. 2335 (ร. 1) ไม่ทราบนามและประวัติผู้สร้าง เดิมชื่อว่า วัดไผ่ล้อม ต่อมาทางราชการได้เวนคืนที่ดินตำบลคลองเตย ซึ่งวัดเงิน ตั้งอยู่ เพื่อสร้างท่าเรือกรุงเทพฯ ด้วยเหตุนี้ วัดเงิน จึงได้รื้อเสนาสนะมารวมสร้างกับ วัดไผ่ล้อม แล้วเปลี่ยนนามเป็น วัดไผ่เงิน ในปี พ.ศ. 2482 (ร. 8) ต่อมาทางวัดได้อัญเชิญ หลวงพ่อสัมฤทธิ์ ซึ่งเป็นพระประทานจาก วัดโชติการาม (วัดพระยาไกร) ที่ได้กลายเป็นวัดร้าง พร้อมกับย้ายเสนาสนะมารวมสร้างที่วัดไผ่เงิน จึงเท่ากับเป็นการรวม 3 วัดเข้าไว้ด้วยกัน และได้เปลี่ยนนามวัดเป็นวัดไผ่เงินโชตนาราม ในปี พ.ศ. 2483 ภายในพระวิหารมีหลวงพ่อสัมฤทธิ์ เป็นพระพุทธรูปสมัยสุโขทัยตอนปลายต่อสมัยอยุธยา เนื้อสัมฤทธิ์ หน้าตักกว้าง 104 นิ้ว เป็นพระพุทธรูปที่อัญเชิญมาจากเวียงจันทน์ ในสมัยธนบุรี เป็นที่เลื่อมใสศรัทธาของประชาชนทั่วไป

## เหตุพบศพทารก 2002 ศพ
วันที่ 16 พฤศจิกายน มีชาวบ้านพบถุงพลาสติกทิ้งไว้หน้าโกดังเก็บศพของวัด เมื่อปิดถุงดูก็พบว่าด้านในมีการซุกศพทารกแรกเกิดอยู่ นับเป็นจุดเริ่มต้นของคดี ตำรวจสถานีตำรวจนครบาลวัดพระยาไกรเข้าตรวจสอบที่เกิดเหตุ และพบศพในโกดังเก็บศพช่องที่ 17 ที่มีกลิ่นเหม็นเน่าโชยออกมา ด้านในมีถุงพลาสติกกว่า 250 ถุง บรรจุซากทารกที่สมบูรณ์ทั้งหมด กว่า 348 ศพ สุเทพ ชะบางบอน สัปเหร่อ และสุชาติ ภูมี ผู้ช่วยสัปเหร่อ สารภาพว่านำศพทารกดังกล่าวเก็บไว้แล้วหลายปี และทยอยเผาไปบางส่วน แต่ช่วงหลังมาเมรุของวัดเสียหายจึงไม่ได้เผา โดยศพดังกล่าวรับมาจากคลินิกทำแท้งย่านบางคอแหลมหลายแห่ง

หลังจากนั้นประมาณครึ่งเดือน สุเทพได้เปิดเผยว่ายังมีศพทารกอีกนับพันซุกซ่อนอยู่ในช่องเก็บหมายเลข 9 และ 10 ของโกดังเดียวกัน โดยซุกซ่อนศพมาเป็นเวลากว่า 6 ปี และไม่มีใครระแคะระคาย เจ้าหน้าที่ไปตรวจสอบนับศพได้ 1,656 ศพ รวมแล้วพบศพเด็ก 2,002 ศพ เมื่อมีรายงานข่าวแล้ว มีผู้คนนำของบูชามากราบไหว้ให้กับวิญญาณ บางคนมาขอหวย บางคนมาดูเพราะความสงสาร เหตุการณ์ดังกล่าวทำให้ตำรวจและกระทรวงสาธารณสุขหันมาให้ความสนใจกับปัญหาการทำแท้งมากขึ้น

วันที่ 6 มกราคม ศาลจังหวัดตลิ่งชันได้เบิกตัวลัญฉกร จันทมนัส อดีตผู้ช่วยพยาบาลที่เปิดคลินิกทำแท้งเถื่อน ในความผิดฐานประกอบสถานพยาบาลโดยไม่ได้รับอนุญาต ประกอบวิชาเวชกรรมโดยไม่ได้รับอนุญาต ทำให้หญิงอื่นแท้งลูกโดยหญิงนั้นยินยอม มาร่วมนัดสอบคำให้การจำเลย ซึ่งลัญฉกรปฏิเสธตลอดข้อกล่าวหา โดยหลังมีการให้ปากคำแล้ว ได้รับการปล่อยตัวชั่วคราว โดยใช้เงินประกัน 2 แสนบาท

เมื่อวันที่ 27 มกราคม เวลา 9.30 น. ศาลอาญากรุงเทพใต้อ่านคำพิพากษาคดีหมายเลขดำ ด.19/2554 พิพากษาให้สุชาติ ภูมี ผู้ช่วยสัปเหร่อ จำเลยที่ 1 ลงโทษ 2002 กระทง กระทงละ 4 เดือน รวมเป็น 8008 เดือน แต่เนื่องจากยอมรับสารภาพจึงลดโทษให้กึ่งหนึ่ง เหลือ 4004 เดือน สุดท้ายให้จำคุก 20 ปี ส่วนสุเทพ ชะบางบอน สัปเหร่อ จำเลยที่ 2 ได้แถลงขอสู้คดี อัยการเตรียมยื่นฟ้องใหม่

### ภาพยนตร์ "ศพเด็ก 2002"
จากกรณีดังกล่าวได้มีการนำไปสร้างเป็นภาพยนตร์ชื่อ "ศพเด็ก 2002" กำกับโดย พจน์ อานนท์ นำแสดงโดย สมชาย เข็มกลัด และพิชญ์นาฏ สาขากร ซึ่งพิชญ์นาฏได้เล่าว่าตนรู้สึกขนหัวลุกขณะถ่ายทำภาพยนตร์เรื่องนี้ ด้านสมชายระบุว่าต้องการให้ภาพยนตร์เรื่องนี้เป็นอุทาหรณ์ให้แก่สังคม

## อ้างอิง

หมวดหมู่:โบราณสถานในเขตบางคอแหลม
ไผ่เงินโชตนาราม
ไผ่เงินโชตนาราม
เดอะลาส์

**เดอะลาส** (The La's)  เป็นวงดนตรีร็อกจากประเทศอังกฤษ  ก่อตั้งวงโดย  ลี เมเวอร์ส์ (ร้องนำ กีตาร์) และ จอห์น เพาเวอร์ (เบส ร้องประสาน) ซึ่งเป็นนักร้องนำวง แคส โดยมีซิงเกิลที่ประสบความสำเร็จมากที่สุดคือ "There She Goes"

## แหล่งข้อมูลอื่น
*http://www.bbc.co.uk/liverpool08/video/10/beat_john_power.shtml

หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2527
แดร์ชีโกส์

"**แดร์ชีโกส์**"  (อังกฤษ:There She Goes) เป็นซิงเกิลของเดอะลาส์เขียนโดย ลี เมเวอร์ส์ ออกจำหน่ายครั้งแรกในปี พ.ศ. 2531  ชาร์ตซิงเกิลแห่งสหราชอาณาจักรในอันดับที่  #51 ในระยะแรกที่ออกออกจำหน่าย ยังไม่ประสบความสำเร็จจนออกจำหน่ายอีกครั้ง ในปี พ.ศ. 2533 ขึ้นชาร์ตในสหราชอาณาจักรสูงกว่าเดิมคือที่อันดับ #13 ขึ้นชาร์ตบิลบอร์ดฮอต 100 คือที่อันดับ #49 และ ขึ้นโมเดิร์นร็อกชาร์ตอยู่ในอันดับสูงสุดคืออันดับที่ #2 เพลงนี้บรรจุในผลงานอัลบั้ม เดอะลาส์

## แหล่งข้อมูลอื่น
*ข้อมูลซิงเกิลแดร์ชีโกส์ที่ Discogs

หมวดหมู่:ซิงเกิลในปี พ.ศ. 2551
หมวดหมู่:ซิงเกิลในปี พ.ศ. 2531
หมวดหมู่:ซิงเกิลในปี พ.ศ. 2533
หมวดหมู่:ซิงเกิลในปี พ.ศ. 2542
หมวดหมู่:ซิงเกิลในปี พ.ศ. 2547
ดนตรีสวิง

**ดนตรีสวิง** () หรือบางครั้งรู้จักในชื่อ **สวิงแจ๊ซ** () หรือเรียกง่าย ๆ ว่า **สวิง** () เป็นเพลงแจ๊ซประเภทหนึ่งที่พัฒนาในต้นคริสต์ทศวรรษ 1930 และเด่นชัดขึ้นในปี 1935 ในสหรัฐอเมริกา สวิงใช้ส่วนจังหวะที่แข็งแรงมั่นคง ที่ช่วยนำท่อนนำที่ใช้เครื่องดนตรีอย่างเครื่องทองเหลือง อย่างเช่นทรัมเปตและทรอมโบน หรือเครื่องเป่าไม้อย่าง แซกโซโฟนและคลาริเนต หรือเครื่องสายอย่าง ไวโอลินและกีตาร์ การใช้ทำนองจากกลาง ๆ ไปสู่ทำนองเร็ว และจังหวะเพลงแบบสวิงไทม์ วงสวิงมักจะมีคนโซโล่ที่จะแสดงคีตปฏิภาณ เมโลดี้ใหม่ ๆ ในการเรียบเรียงเพลง นอกจากนั้นผู้นำวงกับการเต้นรำแบบสวิงอย่าง เบนนี กูดแมนและเคานต์ เบซี เป็นที่โดดเด่นในกระแสเพลงป็อปอเมริกันในช่วงปี 1935 ถึง 1945 อีกด้วย

หมวดหมู่:แนวดนตรี
หมวดหมู่:ดนตรีแจ๊ส
หมวดหมู่:ดนตรีอเมริกันเชื้อสายแอฟริกัน
มอร์ฟฟิง

thumb
**Morphing** คือ เอฟเฟกต์การเปลี่ยนหรือแปรรูปจากรูปหนึ่งเป็นอีกรูปหนึ่งอย่างแนบเนียน  มักแสดงให้เห็นความเปลี่ยนแปลงที่ดูเสมือนจริง โดยผ่านเทคโนโลยี ที่ดูเกินจริง ในสมัยก่อน มักใช้การแปรรูปสองรูปโดยให้ภาพสองภาพเลือนเข้าหากัน โดยภาพนึงลดความคมชัดของภาพ และอีกรูปเพิ่มความคมชัดของภาพ ฟัจจุบัน การ morph ใช้เทคโนโลยีทางคอมพิวเตอร์เพื่อสร้างกระบวนการที่สมจริงมากขึ้น

## เทคนิคการ morph
ภายหลังการเลือนภาพเข้าหากัน ได้เริ่มจากขอบไดขอบหนึ่งของภาพ แทนที่จะเป็นการเลือนภาพทั้งภาพทีเดียว โดยรูปแบบของการเลือนรูปแบบดังกล่าวได้รับความนิยมใช้มากในหมู่สมาชิก 10cc Kevin Godley และ Lol Creme ที่เรียกว่า Godley & Creme ในปี 1985 ในเพลง *Cry* โดยเริ่มจากการเลือนภาพหน้าคนขาว-ดำหลายๆหน้าเข้าด้วยกัน ซึ่งหน้าแต่ละคนก็จะจางหายและเลือนเข้ามาเข้มขึ้นตามๆกัน ทั้งนี้ยังห่างไกลจากการ morph ในปัจจุบันมากเพราะเป็นเพียงการละลาย โดยใช้วิธีคล้ายคลึงกัน

## การ morph ในยุคโมเดิร์น
ในช่วงปี 1990 เทคโนโลยีทางด้านคอมพิวเตอร์สามารถสร้างผลงานที่ดูสมจริงยิ่งขึ้น โดยวิธีการบิดเบือนภาพในขณะที่เลือนภาพเข้าหากัน โดยอ้างอิงถึงจุดต่างๆบนภาพ ’ก่อน’และ’หลัง’เช่นการ morph หน้าสองหน้า จะต้องมีการกำหนดระยะสำคัญต่างๆขอใบหน้า ไม่ว่าจะเป็น ตา จมูก ปาก หู ซึ่งจะต้องปรากฏอยู่บนทั้งสองภาพ โดยจะบิดภาพใบหน้สแรกให้เข้ากับรูปใบหน้าที่สอง

## ตัวอย่าง
Golden Child เป็นภาพยนตร์เรื่องแรกที่นำเอาการ morph มาใช้อย่างคร่าวๆ แต่willow เป็นภาพยนตร์เรื่องแรกที่นำมันมาใช้อย่างละเอียด Indiana Jones and the Last Crusade ได้ใช้เทคนิคนี้ในภาพการตายอย่างขยะแขยงของ Walter Donovan โดยอ้างอิงจากเส้นกริด ซึ่งพัฒนาขึ้นโดย Tom Brigham และ Doug Smythe (AMPAS)

เทคนิดการ morph ยังถูกนำมาใช้ใน music video ของ Michael Jackson ในเพลง Black Or White รวมถึงภาพยนตร์เช่น Terminator 2: Judgment Day, Star Trek VI: The Undiscovered Country, และ ในการแสดงหน้าทั้งสี่ของนักร้องวง Queen ในอัลบั้ม The Miracle 

โปรกแกรมการทำงานครั้งแรกๆ คือ Gryphon Software Morph โดยใช้ได้เฉพาะในเคื่องคอมพิวเตอร์ Apple Macintosh นอกจากนี้ยังมีโปรแกรมที่พัฒนาขึ้นเพิ่มเติมอย่างรวดเร็ว เช่น ImageMaster, MorphPlus and CineMorph ภายหลัง โปรแกรม Elastic Reality (ซึ่งพัฒนามาจาก MorphPlus) ถูกนำมาใช้อย่างแพร่หลาย ทั้งในภาพยนตร์ In The Line of Fire, Quantum Leap, Star Trek: Deep Space Nine, รวมถึงภาพยนตร์เรื่องอื่นๆอีกมากมาย ซึ่ง ผู้พัฒนาเทคโนโลยีเบื้องหลังโปรแกรมนี้ Garth Dickie and Perry Kivolowitz.ได้รับรางวัลทางความสำเร็จทางวิทยาศาสตร์ เอฟเฟกต์ของโปรแกรมนี้คือ spatially-warped cross-dissolve หรือการบิดเบือนระยะห่าง แล้วการละลายเข้าหากัน Morpheus เป็นเว็บแรกที่เปิดโอกาสให้ผู้ใช้นำภาพการ morph ของตนเองมานำเสนอออนไลน์

## การ morph ในอนาคต
เทคโนโลยีทำให้การ morph เกิดขึ้นได้โดยอาศัยคำสั่งเพียงเล็กน้อย เช่นการสร้างภาพเคลื่อนไหวช้า โดยที่ไม่ได้มีภาพจำลองเบื้องต้นอยู่แต่อย่างใด โดยอาศัยการเคลื่อนที่ของสายตาในการจับภาพนั้นๆ และถึงแม้ภาพสองภาพจะไม่เกี่ยวข้องกันเลย โปรแกรมก็ยังสามารถที่จะหาจุดเชื่อมโยงระหว่างสองภาพ และบิด และจัดภาพไปเรื่อยๆ ในขณะที่เลือนเข้าหาภาพอีกภาพหนึ่ง ส่วนมากแล้ว เอฟเฟกต์นี้จะเป็นที่ยิบมมาก และต้องทำให้เห็นความเปลี่ยนแปลงที่แบนเนียนที่สุด

หมวดหมู่:คอมพิวเตอร์กราฟิกส์
หมวดหมู่:สเปเชียลเอฟเฟกต์